tomron87/hebrew-wikipedia-sentences-corpus huggingface dataset:
דמותו של קוויג הייתה דמות פרנואידית, הסובלת מרחמים עצמיים, ואשר צרות המוחין שלה היא המביאה לאובדנה.
בוגרט תמיד זילזל בבריאותו, ושתה לשוכרה כשלא היה צריך לעבוד.
כך גם הופיע פעם לבית המשפט כשהוא שיכור, לאחר שהואשם בתגרה בבר.
משנשאל על ידי השופט אם שתה השיב "כמו כולם בבוקר, לא?".
הוא עישן בכבדות סיגריות ללא פילטר.
פעם, כשחתם חוזה ארוך טווח עם האחים וורנר, צפה כי שערו ושיניו יישרו בטרם תסתיים תקופת החוזה.
בשנת 1955 שיחק בסרט "אנחנו לא מלאכים" וב- 1956 בסרט "גם גיבורים נופלים" (סרטו האחרון).
בריאותו הידרדרה והוא חלה בסרטן הוושט.
הוא סירב לדון בכך, או להיעזר ברופא עד לינואר 1956, וניתוח שעבר להסרת הגידול בוצע מאוחר מדי.
הוא מת ב-14 בינואר 1957 לאחר שמשקלו הגיע ל-36 קילוגרם והוא נכנס לתרדמת.
הבמאי ג'ון יוסטון נשא את ההספד בהלווייתו, ואמר כי לעולם לא יהיה עוד אחד כהמפרי בוגרט.
סר המפרי אפלבי הוא אחת משלוש הדמויות המרכזיות בקומדיה הבריטית משנות ה-80 "כן, אדוני השר" ובסדרת ההמשך "כן, אדוני ראש הממשלה".
את המפרי אפלבי גילם השחקן נייג'ל הות'ורן אשר זכה בארבעה פרסים מטעם האקדמיה הבריטית לאמנויות הקולנוע והטלוויזיה על גילום דמותו של המפרי.
סר המפרי מחזיק במספר תוארי אצולה ובהם: אביר מפקד במסדר האימפריה הבריטית, אביר מפואר במסדר האמבט, חבר המסדר המלכותי הוויקטוריאני ובעל תואר שני בלימודים קלאסיים מאוניברסיטת אוקספורד.
בסדרה "כן, אדוני השר" המפרי הוא מנכ"ל המשרד לעניינים מנהליים, ובפרק האחרון הוא מתמנה לתפקיד מזכיר הממשלה, תפקיד אותו הוא מבצע במהלך סדרת ההמשך.
סר המפרי הוא אמן בהצגת דברים באופן דו-משמעי ואשף בשימוש במניפולציות שונות.
הוא מחויב למטרה אחת ויחידה: שמירת הסטטוס קוו בממלכה המאוחדת בכלל, ובשירות הציבורי בפרט.
דבר לא עוצר אותו בדרך להשגת המטרה והוא אינו בוחל באמצעים.
בסדרה "כן אדוני השר", סר המפרי הוא מנכ"ל המשרד לעניינים מנהליים ומכהן תחת השר ג'ים האקר.
זמן קצר לפני מינויו של האקר לראש ממשלה בסדרת ההמשך, מקודם גם סר המפרי לתפקיד מזכיר הממשלה (ומתפקד למעשה גם כנציב שירות המדינה).
לפני שקיבל מלגה לאוניברסיטת אוקספורד, שם למד סר המפרי בפקולטה למדעי הרוח, הוא היה תלמיד בבית הספר היוקרתי לבנים וינצ'סטר.
סר המפרי הצטרף לשירות הציבורי לאחר שירות חובה בחיל החינוך של צבא הוד-מלכותה.
בין השנים 1950 ל-1956 הוא היה פקיד מכרזים אזורי.
לאחר מכן עבר למשרד המלחמה (שם היה אחראי למחדל ביטחוני חמור שנחשף בפרק "השלד בארון") והועבר משם לתפקיד עוזר מנהל במשרד לענייני סקוטלנד.
בשנת 1964 נכנס לתפקידו החדש במשרד לעניינים מנהליים, עד לקידומו לתפקיד מזכיר הממשלה.
סר המפרי מייצג במידה רבה את הסנוב והג'נטלמן הבריטי האולטימטיבי.
הוא אליטיסט יהיר ונפוח, ומתייחס לשר הממונה עליו (והפחות משכיל ממנו) בבוז מסוים.
בנוסף לכך הוא פטפטן בלתי נלאה, השולט היטב ברזי השפה כמו גם בכללי הדקדוק הלטיני והיווני.
פעמים רבות הוא עושה שימוש ביכולותיו הוורבליות המושלמות במטרה להביך ולבלבל את השר הממונה, ולערפל את הנושאים וההחלטות בהם דנים.
השימוש שהמפרי עושה בשפה ככלי שנועד לבלבל ולהטעות טבוע בו כה עמוק, עד שלעיתים הוא עושה זאת גם כאשר הוא מבקש להבהיר את כוונתו האמיתית.
הוא מאמין באמת ובתמים כי השירות הציבורי יודע הכי טוב כיצד יש לנהל את המדינה ומהם הצרכים של הבריטי הממוצע.
למרבה האירוניה, המפרי אינו "האדם הממוצע" ואף אינו קרוב אליו.
אמונתו ביכולתו להחליט מה טוב עבור האדם הממוצע, נובעת מההשכלה שקיבל באוניברסיטה יוקרתית באוקספורד ומהיותו עובד מדינה בכיר.
הוא אף חוזר ואומר תכופות כי "מה שטוב לבריטניה - טוב לשירות הציבורי" ולהפך.
רוב החיכוכים עם ג'ים האקר (שסבור כי מה שטוב לקריירה הפוליטית שלו - טוב לבריטניה) הם השלכה ישירה של השקפה זו.
המפרי עדיין מאמין כי נשים הן המין הנחות, ולרוב מתייחס אליהן באדיבות מוגזמת ובהתנשאות.
הוא פונה תמיד ליועצת הפוליטית של הקר בתואר "גבירתי היקרה" מתוך זלזול מופגן, וסבור כי יש לקדם נשים בשירות הציבורי, רק באופן עקרוני.
בפרקים רבים הוא מוצג כשוחר תרבות גבוהה וכמי שסועד במסעדות יוקרה (לרוב, עם קודמו בתפקיד מזכיר הממשלה, סר ארנולד).
כחבר בחבר הנאמנים של בית האופרה המלכותי הוא נוכח בערבי גאלה רבים ודואג לתקציבים מנופחים על חשבון תרבות עממית יותר.
בסדרה כן אדוני השר רוחש המפרי (למראית עין בלבד) יחסי כבוד וידידות לשר ג'ים האקר, ועם זאת מדובר במערכת יחסים קונפליקטואלית של שני יריבים פוליטיים.
כאשר אינו מצליח להעסיק את השר בזוטות והלה הוגה מדיניות חדשה או רפורמה במשרד, המפרי אינו בוחל בהונאה ובסחטנות.
יחסיו עם ברנרד וולי, המזכיר הפרטי של האקר (אך כפוף להמפרי), חבריים מעט יותר.
וולי נאלץ להקשיב לא אחת להרצאותיו של המפרי אודות ההתנהלות המקובלת בשירות המדינה.
כאשר נאמנותו של וולי לשר אינה נוחה להמפרי, הוא נוטה להשמיע איומים עקיפים על המשך עבודתו או קידומו בשירות המדינה.
חבריו הקרובים בסדרה הם סר ארנולד רובינסון (מזכיר הממשלה הקודם), סר פרדריק סטיוארט (מנכ"ל משרד החוץ) והבנקאי הבכיר, סר דזמונד גלייזברוק.
על אף היותו נשוי, לאשתו אין תפקיד של ממש בסדרה והיא נראתה בשני פרקים בלבד למספר שניות.
דמותו של סר המפרי הפכה לשם נרדף ולסטריאוטיפ המקובל לפקיד בכיר בשירות המדינה.
בתקשורת הבריטית מתפרסמות לעיתים תמונות של סר המפרי לצד עובדי מדינה בכירים במטרה ליצור את ההשוואה הברורה מאליה.
מדי פעם אף עושים שימוש בביטוי "אפילו סר המפרי היה מתגאה בכך..."
מודעת אבל על מותו של סר המפרי מופיעה ב"ספר המתים של פוליטיקו" ("Politico's Book of the Dead"), מאת יוצרי הסדרה, אנתוני ג'יי וג'ונתן לין.
בספר זה ישנם מספר פרטים ביוגרפיים אודות סר המפרי, ובהם תאריך הלידה ותאריך הפטירה שלו, המקביל לתאריך הפטירה של השחקן, סר נייג'ל הות'ורן, שגילם אותו.
הפקד מגרה הוא דמות בדיונית, פרוטגוניסטית, גיבור 76 רומנים בלשיים ו-28 נובלות פרי עטו של הסופר הבלגי ז'ורז' סימנון שיצאו לאור בשנים 1931–1972.
הפקד ז'ול מגרה הוא אדם מרשים, רחב כתפיים ורגזן, אשר משתהה בעבודתו הבלשית.
טכניקת החקירה שלו מבוססת על הבנת אישיותם של הדמויות המרכזיות בחקירה והאינסטינקטים שלו.
הפקד מגרה עובד במשטרת פריז, ועל-כן רוב פועלו בפריז וסביבותיה, אך לא פעם הוא נשלח על ידי המחבר לפעילות מחוץ לפריז, ואף מחוץ לצרפת.
סיפוריו של הפקד מגרה מתרחשים בין שנות ה-30 לשנות ה-60 של המאה ה-20. סיפורי מגרה עובדו לרדיו ולטלוויזיה.
עשרה שחקנים שונים (צ'ארלס לוטון, ברונו קרמר, ז'אן גאבן, ז'אן רישאר, ג'ינו סרווי, מייקל גמבון, רופרט דייוויס, באזיל סידני, מוריס דנהם, רואן אטקינסון) גילמו את הדמות בסדרות טלוויזיה שונות.
שם הכותר בצרפתית תאריך יציאה לאור שם עברי Pietr-le-Letton 1931 פיוטר הלטבי (תרגום מאיה פלדמן, עם עובד 2014) Le Charretier de la Providence 1931 M.
מוריס דנהם גילם את מגרה בתסכיתי רדיו עבור BBC Radio 4 בשנים 1992–2002. לאחר מותו של דנהם ניקולס לה פרבוסט גילם את המפקח בשנת 2003.
ספרי מגרה עובדו לסרטי טלוויזיה ולסדרות טלוויזיה במקומות רבים בעולם והמפקח מגרה גולם על ידי שחקנים צרפתיים, בריטיים, איריים, אוסטרים, גרמנים, איטלקיים, הולנדיים, יפניים ורוסיים.
בגרסה הצרפתית, Les Enquêtes du Commissaire Maigret, ז'אן רישאר גילם את דמותו של הפקח בסדרה שרצה בשנים 1967–1990 במשך 80 פרקים.
מאוחר יותר ברונו קרמר גילם את הדמות ב-54 פרקים בשנים 1991–2005.
ג'ינו סרווי גילם את הדמות עבור הטלוויזיה האיטלקית, בשנים 1964–1972. הסדרה עיבדה 14 ספרים ו-2 נובלות.
בברית המועצות, שחקן התיאטרון בוריס טנין גילם את הדמות במספר סרטי טלוויזיה בשנות ה-70 של המאה ה-20. כמו כן, הסובייטים גם עיבדו את הדמות לקולנוע, בסרטי הקולנוע השונים המפקח מגרה גולם על ידי השחקנים ולדימיר סמוילוב וארמן ג'יגרחניאן.
ביפן, קיניה אייקאווה גילם את מגרה בגרסה שעובדה ליפן והציגה את מגרה בעולם המודרני של יפן.
מגרה כונה המפקח מגרה קיישי, בסדרה בת 25 פרקים ושודרה בשנת 1978 בערוץ Asahi TV.
בגרסאות הבריטיות למפקח מגרה הדמות גולמה תחילה על ידי רופרט דייוויס בשנת 1960 ב-52 עיבודים עבור ה-BBC.
באזיל סידני גילם את מגרה בפרק הפיילוט של הסדרה.
מייקל גמבון גילם את המפקח מגרה עבור ערוץ ITV בשנים 1992–1993 בסדרת הטלוויזיה "המפקח מגרה", הסדרה עיבדה 12 סיפורים בלבד.
רואן אטקינסון לוהק לגלם את המפקח מגרה, בהפקה מחודשת של סדרת סרטי טלוויזיה, ששודרו בערוץ ITV בשנים 2016–2017.
המפקד העליון של כוחות הברית ובראשי תיבות SCAP היה תוארו של הגנרל דאגלס מקארתור בזמן הכיבוש האמריקני של יפן לאחר מלחמת העולם השנייה.
על אף שהיו, וישנם גם כיום, קצינים הנושאים בתואר המפקד העליון של בעלות הברית, התואר SCAP כשלעצמו הוענק אך ורק למקארתור.
מקארתור האמין כי נוכחותו ביפן כמפקד עליון, ובהשלכה, הנוכחות האמריקנית ביפן, היא קדושה.
במהלך הנאום שנשא מקארתור על סיפון אוניית הקרב שלו לאחר חתימת הסכם הכניעה המוחלט של יפן הוא הצהיר ש"המשימה הקדושה הושלמה".
ביפן היה מקובל לכנות את משרתו של מקארתור "GHQ" (קיצור מ-General Headquarters – המפקדה הכללית) והתואר SCAP התייחס גם למשרדי הכיבוש שכללו צוות של כמה מאות פקידים מהשירות הציבורי האמריקני כמו גם סגל צבאי.
הכוחות האוסטרלים, הבריטים, ההודים, הקנדים והניו זילנדים שתחת ה-SCAP התארגנו תחת פיקוד משנה שהיה מכונה "כוח הכיבוש של חבר הלאומים הבריטי" (British Commonwealth Occupation Force).
לדאגלס מקארתור וצוות ה-SCAP בפיקודו היה תפקיד מהותי בחנינה לה זכה הקיסר הירוהיטו, שמנעה את העמדתו לדין בגין פשעי מלחמה, ובמניעת הגשת כתבי אישום בבית הדין הבינלאומי הצבאי למזרח הרחוק כנגד כל בני המשפחה הקיסרית, שהיו מעורבים במלחמה כדוגמת הנסיכים: צ'יצ'יבו, טאקדה, אסאקה, היגאשיקוּני והירויאסו פוּשימי.
כבר ב-26 בנובמבר 1945, אישר מקארתור לאדמירל מיטסומאסה יונאי שהקיסר לא יתבקש לוותר על כס מלכותו.
לפני שבית המשפט לפשעי מלחמה התכנס לראשונה עבדו אנשי סגל ה-SCAP, אנשי האו"ם ופקידים של הקיסר מאחורי הקלעים, לא רק על מנת למנוע שהמשפחה הקיסרית תואשם, אלא לשנות את עדותם של הנאשמים במשפטים כך שאיש לא יפליל את הקיסר.
פקידים רמי דרג בבית המשפט ובממשלת הקיסר שיתפו פעולה עם מפקדת בנות הברית בהכנת רשימות של חשודים בפשעי מלחמה, בעוד שהאנשים שנאסרו כחשודים מ"דרגה ראשונה" והושמו במאסר בכלא סוגמו התחייבו חגיגית להגן על שליטם בפני כל הכתמה של אחריות למלחמה.
חלק מאנשי הסגל של ה-SCAP היו אחראיים לכתיבת הטיוטה הראשונה של חוקת יפן, שאותה אשרר הדיאט של יפן (הפרלמנט של יפן) לאחר כמה תיקונים.
פעולות אלו שננקטו על ידי ה-SCAP בפיקודו של מקארתור הובילו גורמים פוליטיים ואזרחיים רבים ביפן להתייחס אליו כאל כוח קיסרי חדש ביפן.
היו כאלו שהחשיבו את ממשלו כלידה מחדש של ממשל השוגונים, ששלטו ביפן עד לתחילת הרסטורציה של מייג'י.
במשך שבע השנים שלאחר כניעת יפן הייתה בידי ה-SCAP שליטה על הכלכלה, הפוליטיקה והתקשורת ביפן.
במסגרת ה-SCAP הוקמה מחלקת צנזורה הקרויה "מחלקת הצנזורה האזרחית" (Civil Censorship Detachment), הידועה בראשי התיבות CCD.
במשך השנים הוטלה הגבלה על הופעת נושאים שונים בתקשורת היפנית ובסופו של דבר אסר ה-CCD על הופעת 31 נושאים בכל תצורת תקשורת.
ביקורת על ה-SCAP (אנשים מסגל הארגון או הארגון עצמו).
ביקורת על מדיניות בעלות הברית לפני ואחרי המלחמה
כל צורה של תעמולה קיסרית
שבחים לצורות ממשל "בלתי דמוקרטיות"
דיון פומבי ביחסים בין בנות הברית (ארצות הברית כנגד ברית המועצות)
למרות שרוב הגבלות הצנזורה של ה-CCD בוטלו לקראת תום תקופת ה-SCAP, נושאים מסוימים כדוגמת פצצת האטום, היו בבחינת טאבו עד תום תקופת הכיבוש ב-1952.
באפריל 1951 פיטר הנשיא הארי טרומן את מקארתור מתפקיד ה-SCAP בשל אי ציות להוראות שנגעו למלחמת קוריאה.
הגנרל מת'יו רידג'וויי מונה במקומו ל-SCAP.
עם חתימת הסכם השלום עם יפן בוטל תפקיד ה-SCAP.
המפקדה הארצית (מ"א) היה הגוף שהופקד על הניהול הכולל של ארגון ההגנה.
המפקדה הארצית הוקמה ב-1931, לאחר שמוסדות היישוב הכירו בצורך תיאום ההגנה המאורגנת ליישובים תחת פיקוח אזרחי, כחלק מלקחי מאורעות תרפ"ט.
עד אז התנהל ארגון "ההגנה" מול ועדים מקומיים בערים השונות שלא היו כפופים לו ופעלו לרוב באופן עצמאי.
עם הקמתה, הוכפפה המפקדה הארצית תחת הוועד הלאומי והסוכנות היהודית בראשותו של דוד בן-גוריון.
המפקדה הייתה מורכבת הן מנציגי ההסתדרות שייצגו את מחנה הפועלים והן מנציגי המחנה האזרחי (סוחרים, תעשיינים והתאחדות האיכרים) בחלוקה שווה של 3 נציגים לכל מחנה וללא יושב ראש או מפקד.
עקב החלוקה הפוליטית למפלגות והאינטרסים המנוגדים, התגלעו ויכוחים לא מעטים והטיפול של המפקדה בבעיות שנוצרו היה לעיתים מלווה בחשדנות ובסחבת.
ביוני 1937, חודשיים אחרי שכמחצית ארגון ב' חזרו להגנה, הוקם מרכז מורחב להגנה שכלל 16 חברים ו־10 סגנים, וממנו נבחרו שישה (ולאחר מכן שמונה) חברי המפקדה הארצית.
נציגי ההסתדרות במפקדה הארצית היו אליהו גולומב, שאול אביגור, דב הוז וישראל גלילי, ונציגי המחנה האזרחי היו דב גפן (נציג ישראל רוקח), יששכר סיטקוב (נציג התאחדות האיכרים), אורי נדב (ממכבי) ושמעון וסרמן (הפועל המזרחי, צורף ב־1938).
מחברי המפקדה מונו שני מרכזים, אביגור מההסתדרות ואברהם תהומי ולאחר מכן נדב מהמחנה האזרחי.
המרכז כונס מספר פעמים ב־1937 וחדל לתפקד.
ביולי 1938 מונה יוחנן רטנר לראש המפקדה הארצית (רמ"א) כנציג הנהלת הסוכנות היהודית.
מינויו נועד לשבור את השווין במפקדה הארצית שהפכה ללא אפקטיבית ולהכפיפה להנהלת הסוכנות.
רטנר גיבש תוכנית ארגונית להקמת מטכ"ל מקצועי וא־פוליטי, אותה ביקש להגיש עם מינויו.
ב־6 בספטמבר 1939 החליטה המפקדה הארצית על הקמת מטה כללי להגנה, לאחר מאבק ארוך בין תומכי המהלך מחוגי ההסתדרות למתנגדיו מהחוגים האזרחיים.
עם הקמת המטה נקבע המעון הראשי של המער"ך (המעון הראשי הכללי) בדירה ברחוב אחד העם בתל אביב, ובסמוך לו ברחוב ליליינבלום נקבע "חדר המפגש", בו טלפון ומרכז לקליטת ידיעות ולהוצאת פקודות והוראות שהיה הגרעין למצפ"ה ("הבור").
בראש המטה הכללי הועמד יעקב דורי, ותחתיו היו ארבעה ראשי לשכות: איתן אבישר, ראש הלשכה לארגון ותכנון, רפאל לב, ראש לשכת ההדרכה, זכריה אוריאלי, ראש הלשכה הטכנית, ואלימלך אבנר, ראש לשכת הפיקוח.
המפקדה הארצית שימשה מעתה כמעין דרג מדיני, גוף הקובע מדיניות כוללת למטכ"ל "ההגנה" ולרמטכ"ל העומד בראשו.
כמו כן עסקה המפקדה בצד הכלכלי של הארגון, ברכש נשק וכלי לחימה ובגיוס אנשים.
המפקדה הארצית והמטכ"ל כונו בשם "הפיקוד העליון".
בנובמבר 1942 הוחלט על הקמת ועדות:
ועדת תע"ש, רכש, חשבונות ונוטרות - יששכר סיטקוב, ישראל גלילי ולוי אשכול
נוער, צבא, גיוס ומפקדת הנפה - אליהו גולומב, שמעון וסרמן וזליג רוסצקי
ועדת כספים - משה סנה, יצחק רזיאל ולוי אשכול
במהלך הקונגרס הציוני העולמי העשרים ושניים ב-1946 הוקם ועד הביטחון בכדי לשמש מסגרת לפיקוח פרלמנטרי על המאבק נגד המנדט הבריטי.
במוסד היו מיוצגים הנהלת הסוכנות היהודית והוועד הלאומי.
המוסד היה הדרג הביטחוני העליון של התנועה הציונית ובראשו עמד דוד בן-גוריון מתוקף היותו ראש מחלקת הביטחון בהנהלת הסוכנות היהודית.
ראש המפקדה הארצית של ההגנה (הרמ"א) שימש כמתווך בין יושב ראש הוועד לבין המפקדה הארצית ומטכ"ל ההגנה.
עוד ב-1947 חתר דוד בן-גוריון לביטול המפקדה הארצית על מנת לפשט את שרשרת הפיקוד והשליטה של במדינה שבדרך וצמצום הפוליטיזציה.
כדי למתן את קריאות המתנגדים לכך הדבר נעשה בתהליך הדרגתי כאשר החל מיולי 1947 ועד ינואר 1948 צומצמו סמכויותיו של גוף זה על ידי הוצאת שני תחומים עיקריים: החימוש והכספים, והעברתם לידי מחלקת הביטחון של הנהלת הסוכנות בדרג המדיני, ובדרג הצבאי - למטה הכללי של ההגנה.
ב-2 במאי 1948 שלח בן-גוריון לרמ"א, ישראל גלילי, מכתב המודיע על סיום כהונתו, וזה נכנס לתוקף למחרת .
חלק מסמכויות המפקדה הועברו למטכ"ל של צה"ל וחלקן הועברו למחלקת הביטחון בסוכנות (שהתפתחה למשרד הביטחון).
כהונהסיוםהערות1יוחנן רטנריולי 19381939לימים ראש אגף התכנון2יעקב ריזר193919413משה סנהיוני 194113 ביולי 1946שימש כמפקד תנועת המרי העברי (אוקטובר 1945–יולי 1946); לימים חבר הכנסתמ"מזאב שפר (פינשטיין)19461947לימים חבר הכנסת4ישראל גלילי16 ביוני 19473 במאי 1948לימים חבר הכנסת ושר בממשלת ישראל
עם החברים במפקדה לאורך השנים נמנו:
אליהו גולומב, 1931-1945, מטעם ההסתדרות
אהרן ציזלינג, 1941-1942, נציג ההסתדרות
סעדיה שושני, 1930- ?, מטעם הגוש האזרחי
יששכר סיטקוב, נציג התאחדות האיכרים, 1932-1948
שמעון וסרמן, 1938-1948, נציג הפועל המזרחי
המפקח לסטרייד הוא דמות ספרותית, בלש המשרת בסקוטלנד יארד ומופיע בחלק מסיפורי שרלוק הולמס מאת ארתור קונאן דויל.
בסיפור "ההרפתקה של קופסת הקרטון" מתברר כי האות הראשונה של שמו הפרטי היא G.
בספר חקירה בשני נאמר על ידי הולמס כי לסטרייד ובלש נוסף בסקוטלנד יארד בשם טוביאס גרגסון הם יריבים.
בספר כלבם של בני בסקרוויל הולמס מספר לדוקטור ווטסון כי לסטרייד "הוא הטוב שבמקצוענים, אני חושב".
בסיפור "תעלומת עמק בוסקומב" לסטרייד מתואר כאדם ערמומי שחזותו היא כחושה ודמוית חמוס.
במקרים רבים מביע לסטרייד תסכול רב לנוכח שיטותיו החריגות של הולמס.
בתעלומת עמק בוסקומב אומר לסטרייד: "אני אדם מעשי".
אולם, בסופו של דבר הוא מתחיל להעריך ולכבד את הצלחותיו הרבות של הולמס.
הרפתקת ששת הנפוליאונים היא אחד מהמקרים הבודדים שבהם הולמס מתואר במצב של התרגשות, לאחר שלסטרייד מביע הערכה עצומה על תרומתו.
בתקשורת הלונדונית הבדיונית של שלהי המאה ה-19 מתואר לסטרייד כאחד מטובי הבלשים של הסקוטלנד יארד.
בסיפור ההרפתקה של קופסת הקרטון אומר הולמס כי למרות שללסטרייד יש כישרון מועט בפתרון תעלומות פשע, עקשנותו ונחישותו הן התכונות שבזכותן הוא טיפס במעלה סולם הדרגות המשטרתי.
מצד שני, ב"תעלומת הכתם השני" לסטרייד הוא זה שמזהה את המאהבת הקנאית של הקורבן כרוצחת האמיתית, ואילו הולמס מאמין שהקורבן נרצח על ידי מתנקש מקצועי הקשור לגנבתם של מסמכים סודיים.
טרואו כתב סדרה של 16 ספרים שבהם לסטרייד הוא הדמות המרכזית.
בספרים הללו לסטרייד מתואר כבלש מוכשר מאוד.
שמו הפרטי של לסטרייד בספרים אלו הוא שולטו (בדומה למשפחת שולטו מחותם הארבעה), יש לו בת צעירה שאותה הוא רואה לעיתים רחוקות, והוא נוטל חלק בסדרת הרפתקאות המבוססת על אירועים שקרו במציאות.
באחד הספרים הוא פוגש את ג.
צ'סטרטון, ובספר אחר הרגל שלו נשברת לאחר שנפל מסיפונה של הטיטאניק.
באזכורים מאוחרים יותר מוקצן חוסר כישרונו של לסטרייד במידה רבה.
אחת הדוגמאות לכך היא דניס יואי שגילם את לסטרייד ברוב סרטי הולמס של אולפני יוניברסל, כאשר הולמס מגולם על ידי בזיל רת'בון ודוקטור ווטסון על ידי נייג'ל ברוס.
ארצ'י דנקן גילם את לסטרייד בין 1954 ל-1955 בסדרת סרטי הולמס צרפתית.
בוריסלב ברונדוקוב גילם את לסטרייד לצידו של וסילי ליוואנוב בכל סדרת סרטי הולמס ששודרה בטלוויזיה הרוסית.
פרנק פינלי גילם את לסטרייד פעמיים.
הפעם הראשונה הייתה בסרט הקולנוע הבריטי A Study in Terror שלא היה מבוסס על הקאנון של ספרי הולמס, והפעם השנייה הייתה בסרט הבריטי-קנדי שבו הולמס ודוקטור ווטסון חוקרים את תעלומת ג'ק המרטש.
ג'פרי ג'ונס גילם את לסטרייד בסרט Without a Clue שבו מסופר כי שרלוק הולמס נוצר על ידי דוקטור ווטסון, כדי שווטסון יוכל לפתור פשעים באלמוניות.
בסדרה של ה-BBC משנות ה-60 לסטרייד מגולם על ידי פיטר מאדן.
בסדרת הטלוויזיה "שרלוק הולמס במאה ה-22" מופיעה דמות בשם בת' לסטרייד, שהיא צאצאית של המפקח לסטרייד.
בסדרת הטלוויזיה "שרלוק", עיבוד מודרני לספרי שרלוק הולמס, מגלם את דמותו של לסטרייד השחקן רופרט גרייבס.
המפצחים היא סדרת דוקו-דרמה, שעוסקת בפרשיות פשע אותן משטרת ישראל התקשתה לפענח ששדורה בשידורי קשת בערוץ 2. הסדרה משלבת ראיונות עם השוטרים ושחזורים של זירות הפשע, ומגלה פרטים שונים מתוך תיקי החקירה.
העיתונאי מיקי רוזנטל יחד עם עורך הדין רונאל פישר היו המגישים ובמאי הסדרה היה דוד דרעי.
הסדרה החלה במקור בינואר 2006 כסדרת תחקירים בהגשת רוזנטל ופישר.
הפרק הראשון כלל תחקיר וריאיון עם ארקדי גיידמק.
פרק זה זכה למדרוג (רייטינג) של 20.4%.
חודשיים לאחר שידור פרק זה הפך גיידמק ללקוח של עורך הדין רונאל פישר.
אחר כך שונה שם הסדרה ל"גברים בשחור", הפרקים הבאים כללו ראיונות בין השאר עם נירה וירון לונדון, ואסי דיין.
בתחילת 2007 הוחלט שוב להשתמש בשם "המפצחים" בסדרה חדשה על פרשיות פשע שלא פוענחו, גם בהגשת רוזנטל ופישר.
הסדרה הופקה בשיתוף מחלקת הדוברות של משטרת ישראל.
הסדרה שודרה לראשונה באפריל 2007 וזכתה למדרוג (רייטינג) של כ-24%.
עונתה השנייה החלה בינואר 2010.
הסדרה שחזרה כמה מן הפרשיות החריגות, המסובכות והמרתקות ביותר איתן התמודדה משטרת ישראל במהלך השנים.
הסדרה נכנסה אל מאחורי הקלעים של תעלומות וסיפורים מן העבר ובצע "החייאה" לתיק החקירה באמצעות שחזורים המשלבים את צוות החקירה המקורי והדמויות הבולטות אשר הובילו לפענוח.
באמצעות החוקרים הסדרה חדרה אל המימד הפסיכולוגי של החקירה וניסיונות הפיצוח, כל פרק עוסק בפשע כמעט מושלם שרק תחכום בחקירה, מניפולציות מיוחדות ופיצוח ייחודי הביאו בסופו של דבר לחשיפת הפושע וסגירת התיק.
הסדרה שילבה ראיונות עם גיבורי הפרשה, שחזורים בזירת הפשע וקטעים אותנטיים ונדירים מתוך תיק החקירה.
רצח פעילת השלום מאשה אפרתי בירושלים על ידי שמואל ברוקס (1984)
רצח משפחת מישייב ברמת אביב על ידי בן דודם (1995)
רצח כפול בקהילה הפיליפינית בתל אביב על ידי ג'וס מטיאס ובן דודו (1995)
רצח אידה ושלומית בלייכמן על ידי המדען עמירם הוכברג (1996)
רצח התייר ג'פרי האנטר על ידי דניאל עוקב (1997)
רצח בתזמורת הפילהרמונית של ראשון לציון על ידי מיכאל חרסונסקי (2000)
רציחתם של עבריינים בעולם התחתון בחיפה על ידי האסיר דוד אטיאס (2001)-(2002)
היעלמותה של התינוקת הודיה קדם בירושלים (2002)
רציחתו של המאבטח ארקדי בלובשטיין בחיפה (2005)
המפרי, דוכס גלוסטר היה בנו הרביעי וצעיר הבנים של המלך הנרי הרביעי, ושל רעייתו הראשונה מרי די בוהן.
המפרי היה אחיו של המלך הנרי החמישי ודודו של המלך הנרי השישי.
מקום הולדתו של המפרי אינו ידוע.
המפרי נקרא על שם סבו מצד אימו - המפרי דה בוהן, רוזן הרפורד.
המפרי רכש השכלה (בעוד שאחיו הבכורים לחמו לאורך הגבולות של אנגליה עם ויילס וסקוטלנד).
לאחר מות אביו, בשנת 1414, קיבל המפרי את התואר דוכס גלוסטר, וכן את התואר "לורד צ'מברלין של אנגליה", ומושב בפרלמנט.
בשנת 1415 הפך המפרי לחבר במועצת המלך של הממלכה המאוחדת.
בתקופת מסעותיו הצבאיים של הנרי החמישי בצרפת, שימש המפרי כמפקד הצבא האנגלי וזכה להצלחה רבה בשל הידע הרב שהיה לו בלוחמת מצור (ידע שרכש במסגרת לימודיו הקלסיים).
בעקבות הצלחותיו בשדה הקרב קיבל את התפקיד של מפקד דובר (Constable of Dover), לורד חמשת הנמלים ומשנה למלך (King's Lieutenant).
במות אחיו, המלך הנרי החמישי, בשנת 1422, מונה המפרי לתפקיד הלורד המגן (Lord Protector) לאחיינו, יורש העצר, המלך הנרי השישי.
במות אחיו הבכור, ג'ון דוכס בדפורד, טען המפרי לזכותו לכהן בתפקיד העוצר, אולם דודו-למחצה, הנרי ביופורט, חבר מועצת המלך, התנגד לכך.
(בשנת 1978 נמצאה במכללת איטון צוואתו של הנרי החמישי, ובה נכתב כי רצונו של המלך היה שהמפרי יכהן כעוצר).
המפרי זכה לפופולריות רבה של תושבי אנגליה, והיה ידוע כתומך באמנויות ובהשכלה, יחד עם רעייתו ניהל חצר שוקקת בארמון פלסנטיה בגריניץ', בה התארחו אמנים, מדענים ואנשי ציבור וחברה.
הפופולריות שלו אפשרה לו להתמנות לשופט הראשי של דרום ויילס.
רעייתו, אלינור קובהם, הייתה לא פופולרית בקרב התושבים, ואויביו של המפרי הביאו למאסרה בעוון כישוף ולשון הרע.
בעקבות המשפט פרש המפרי מהפוליטיקה.
ב-20 בפברואר 1447 נאסר המפרי בעוון בגידה.
הוא נפטר זמן קצר לאחר מכן, ב-27 בפברואר, ונקבר בכנסיית סנט אולבנס.
בתקופתו נפוצו השמועות כי למעשה נרצח בלא משפט, אולם כיום סבורים ההיסטוריונים שככל הנראה נפטר משבץ.
אגדה אורבנית מציינת כי המפרי נקבר בקתדרלת סנט פול הישנה (למעשה היה זה קברו של ג'ון מגונט).
בשנת 1422 לערך נשא המפרי לאישה את ז'קלין, רוזנת אנו ורוזנת הולנד , בתו של וילם השני, דוכס בוואריה-שטראובינג ורוזן אנו.
בעקבות נישואים אלה זכה המפרי לתואר "רוזן הולנד, זילנד ואנו".
לבני הזוג נולד בן אחד בשנת 1424 אולם התינוק נפטר בלידתו.
הנישואים בוטלו בשנת 1428 וז'קלין נפטרה בשנת 1436.
מיד לאחר ביטול הנישואין נישא המפרי לאלינור קובהאם (פילגשו).
אנטיגונה, אשר נישאה להנרי גריי, רוזן טנקרוויל, ולאחר פטירתו נישאה לג'ון ד'אמאנקייה.
בשנת 1441 אלינור, שהייתה שנואה על ידי הציבור, הואשמה בכישוף, הוגלתה ונכלאה במקום גלותה.
אחוזתו של המפרי דוכס גלוסטר
המפרי ירש מהוריו את אחוזת גריניץ' גדר את האחוזה ובכך יצר את פארק גריניץ'.
בשנת 1428 הורה המפרי על הקמת ארמון על גדת התמזה אשר נודע בשם "החצר היפה" (Bella Court ) ולימים הפך לארמון פלסנטיה.
מגדל הארמון, אשר נקרא על שמו "מגדל הדוכס המפרי" נהרס בשנת 1660 ובמקום הוקם מצפה הכוכבים המלכותי.
המפרי היה ידוע כתומך האמנויות וההשכלה, תמך באוניברסיטת אוקספורד ותרם לה 280 כתבי יד.
כתבי יד אלה היו הבסיס ל"ספריית הדוכס המפרי" המהווה כיום חלק מהספרייה הבודליינית.
הדוכס המפרי מופיע כדמות במחזהו של ויליאם שייקספיר "הנרי השישי, חלק ראשון" וכן מוזכר במחזות הנרי הרביעי, חלק שני והנרי החמישי ובספרה של מרגרט פרייזר "The Bastard's Tale".
בהיותו בן של המונרך, השתמש המפרי בשלט האצולה של המונרך כאשר ההבדל היחיד הוא בתגית הסמל.
המפץ הגדול היא סדרת סיטקום אמריקאית ששודרה מ-24 בספטמבר 2007 ועד לסיומה ב-25 במאי 2019 במשך 12 עונות ו-279 פרקים.
הסדרה נוצרה והופקה על ידי צ'אק לורי וביל פראדי, בשיתוף חברת האחים וורנר.
פרק הפיילוט של הסדרה שודר ברשת CBS ב-24 בספטמבר 2007.
באוגוסט 2009 זכתה הסדרה בפרס TCA בעבור "סדרת הקומדיה הטובה ביותר".
בספטמבר 2017 עלתה לשידור סדרת הספין אוף שלה, "שלדון הצעיר".
בישראל, הסדרה שודרה במקור ב-yes.
במשך הזמן, דמויות משנה שהופיעו בסדרה הפכו לדמויות ראשיות, ביניהן מדענית המוח איימי פארה פאולר (מים ביאליק), המיקרוביולוגית ברנדט מריאן רוסטנקובסקי-וולוויץ (מליסה ראוך) ובעל חנות הקומיקס סטיוארט בלום (קווין ססמן).
לאונרד, שלדון, הווארד וראג', כולם חנונים, מוזרים מבחינה חברתית ועמיתים לעבודה.
הם נוהגים לאכול יחד לעיתים קרובות בדירתם של לאונרד ושלדון, לבלות בחנות הקומיקס של סטיוארט ולהתווכח על נושאים מדעיים ומדע בדיוני.
מאפיין משותף של המדענים הוא אי-השתלבות חברתית ועולם פנימי בו קומיקס ומדע בדיוני תופסים מקום נרחב.
בדיחות רבות נסובות סביב הניגוד הקומי בין החנוניות והאינטלקט של ארבעת הגברים לכישוריה החברתיים של פני.
בסדרה ישנו גם מעין "הומור פנימי" בנוגע לתחומי המדע ופיזיקה בפרט.
הסדרה ספגה ביקורות שליליות בנוגע לתכנים הסקסיסטיים שבה.
קו העלילה הרומנטי המרכזי מתחיל כאשר לאונרד נמשך מיד לפני, שעוברת לדירה ממול.
במהלך העונה הראשונה מנסה לאונרד בדרכים שונות לזכות באהבתה של פני, בעוד היא יוצאת עם גברים אטרקטיביים חיצונית אך נטולי עומק אינטלקטואלי.
הסדרה מפתחת את הדינמיקה החברתית של החבורה דרך תחומי העניין המשותפים שלהם כמו מדע בדיוני, קומיקס ומשחקי וידאו, לעיתים תוך התמודדות עם קשיים חברתיים.
האישיות הנוקשה של שלדון והמוזרויות הרבות שלו מובילות לעימותים מתמשכים עם שותפו לדירה לאונרד.
התנהגותו הבלתי הולמת של הווארד כלפי נשים והקשר התלותי עם אמו (ד"ר בוורלי הופסטטר, בגילומה של השחקנית כריסטין ברנסקי) מוסיפים למתח הקומי.
בעיית החרדה החברתית של ראג' סביב נשים מהווה מכשול חוזר בדרכו הרומנטית.
הקשר של לאונרד ופני עובר תפנית משמעותית כשלאונרד חוזר ממשלחת מחקר של שלושה חודשים לארקטיקה בפרק הפתיחה של העונה השלישית, ומתחיל ביניהם קשר רומנטי רציני ראשון.
אולם, הקשר מתערער כאשר לאונרד ממהר להצהיר על אהבתו, ופני אינה מסוגלת להשיב באותו המטבע.
בעקבות הפרידה יוצא לאונרד עם פרייה, אחותו של ראג', במשך חלק גדול מהעונה הרביעית, מה שיוצר מתחים בקבוצת החברים ותחושת קנאה אצל פני.
הסדרה מרחיבה את הקאסט המרכזי עם הצטרפותן של איימי פרה פאוולר, שמותאמת לשלדון דרך אתר היכרויות, וברנדט רוסטנקובסקי, שמתחילה לצאת עם הווארד.
דמויות אלה יוצרות דינמיקות חדשות ומעמיקות את התפתחות הדמויות המקוריות.
הקשר של שלדון ואיימי מתפתח לאט, ומתחיל מקשר אינטלקטואלי בלבד עד להפיכתו לזוגיות רומנטית.
שלדון מתגבר בהדרגה על רתיעתו ממגע פיזי ואינטימיות רגשית.
מערכת היחסים שלהם מאופיינת בהסכמים פורמליים ובגישה אנליטית לרומנטיקה, שמשקפת את אופיים המדעי של שני הצדדים.
הקשר של הווארד וברנדט מוביל להתפתחות אישית משמעותית של הווארד, כשהוא לומד להיות בוגר יותר ופחות תלוי באמו.
השניים מתחתנים בפרק הסיום של העונה החמישית, לפני שהווארד יוצא למשימה בתחנת החלל הבינלאומית.
לאונרד ופני חוזרים להיות יחד, אך מתמודדים עם אתגרים שונים, בהם חוסר הביטחון של לאונרד והקשיים של פני בקריירה.
ניסיונותיו של לאונרד להציע נישואין נדחים תחילה, כיוון שפני מרגישה שאינה מוכנה להתחייבות כזו.
עם הזמן הקשר מתייצב, כששני הצדדים מבינים טוב יותר זה את צרכיו של זה.
העונות האחרונות מתמקדות בהתפתחות הקשרים הזוגיים לקראת נישואין ומחויבות ארוכת טווח.
לאונרד ופני נישאים בפרק הראשון של העונה התשיעית, לאחר שליאונרד מודה שנישק אישה אחרת במהלך נסיעתו במשלחת מחקר לארקטיקה.
למרות הקושי, הם מצליחים להתמודד יחד עם חיי הנישואין ולבסוף עוברים לדירה משלהם כששלדון עובר.
הקשר של שלדון ואיימי עובר אבני דרך משמעותיות, כולל המפגש האינטימי הראשון ביניהם ביום הולדתה של איימי ומעבר לגור יחד.
לאחר פרידה זמנית שנגרמת בשל פחדו של שלדון ממחויבות, הם מתפייסים ומתארסים.
חתונתם בפרק הסיום של העונה האחת-עשרה מסמלת את ההתפתחות של שלדון מאדם סגור רגשית למי שמסוגל לאהוב ולהתחייב.
הסדרה מסתיימת כשהדמויות משיגות סיפוק אישי ומקצועי.
העונה האחרונה חושפת שפני בהיריון, מה שמרמז על התרחבות המשפחה שלה ושל לאונרד.
פרק הסיום מתמקד בשלדון ואיימי כשהם זוכים יחד בפרס נובל לפיזיקה, רגע שמסכם את הקריירות המדעיות של הדמויות, לצד הדגשה של מערכות היחסים והחברויות שתמכו בהן לאורך כל הדרך.
שם הדמות אודות הדמות פיזיקאי העוסק בפיזיקה ניסויית ובעל מנת משכל של 173. קיבל את תואר ה-Ph.D שלו בגיל 24. הוא במקור מניו ג'רזי וכיום גר בשותפות עם חברו ועמיתו לעבודה ד"ר שלדון קופר.
עם תחילת הסדרה, הכותבים מיד רמזו לרומנטיקה פוטנציאלית בינו לבין פני השכנה, והמתח ביניהם נחקר לעיתים קרובות, כולל מספר דייטים מזדמנים.
בעונה השלישית, לאונרד ופני מתחילים לצאת, כאשר מערכת היחסים ביניהם כוללת מספר פרידות וחזרות עד לפרידה הסופית בסוף העונה השלישית כיוון שלאונרד אומר לפני שהוא אוהב אותה והיא נבהלת ונפרדת ממנו.
בעונה החמישית, לאונרד ופני חוזרים סופית להיות ביחד, למה שהם מכנים "מבחן יחסי בטא", שבו כל אחד מהם יכול לדווח על "באג" לשני ועל השני לתקן אותו.
בסוף העונה החמישית, הוא אף מציע לה להתחתן איתו אך היא מסרבת.
פני מצהירה לראשונה את אהבתה אליו לאחר הצעה זו, בתחילת העונה השישית.
כשפני מחליטה שהיא לא רוצה להביא ילדים לעולם, לאונרד צריך להתמודד עם החלטתה.
אבל בסוף העונה האחרונה מתגלה כי פני שינתה את דעתה, וכי הזוג מצפה לילד.
מלבד פני, לאונרד יצא עם עוד מספר נשים במהלך הסדרה: ג'ויס קים, איתה יצא אחרי שעבר לגור עם שלדון, התגלתה כמרגלת מצפון קוריאה, לזלי וינקל פיזיקאית ניסויית, שבעיקר ניצלה אותו ליחסים מיניים, הרופאה ד"ר סטפאני ברנט ופרייה אחותו של ראג'.
שלדון קופר נולד וגדל במזרח טקסס וקיבל חינוך נוצרי אדוק, כיום הוא גר בשותפות עם לאונרד.
כילד מחונן החל ללמוד במכללה בגיל 11, מיד עם סיום לימודיו בכיתה ה' (למרות שבסדרת הספין אוף "שלדון הצעיר" נטען כי למד בכיתה ט' כבר בגיל 9).
החל לימודי תואר שני בגיל 14 וקיבל תואר דוקטור בגיל 16. שלדון הוא פיזיקאי תאורטי העוסק בחקר מכניקת הקוונטים ותורת המיתרים.
לשלדון יש תואר מוסמך אוניברסיטה, שני תוארי Ph.D, ומנת משכל של 187. הוא מפגין דבקות בשגרה כי שינויים מפחידים אותו, הוא חסר כישורים חברתיים ויש לו חוסר הבנה בסיסי של אירוניה וסרקזם.
ההתייחסות לשלדון היא כאל אדם א-מיני, מפני שהוא מעולם לא ניסה ליצור קשר פיזי עם בחורה.
שלדון הוא חסר ענווה לחלוטין, כאשר הוא לעיתים קרובות מתגאה באינטליגנציה "העילאית" שלו וממעיט בזו של חבריו.
כשהוא מדבר בעוקצנות או מתבדח, מילת המפתח שלו היא "בזינגה".
שלדון מצטייר לעיתים כקטנוני וילדותי, הוא גם יכול להיות די מרושע ואין לו טקט.
כשהוא נעשה מתוסכל, מפחד שהוא יפסיד בוויכוח או מתקשה לשמור על סוד, הוא סובל מעוויתות פנים שקשה לו לשלוט בהן.
לשלדון יש טקסים רבים והוא לא מסוגל להתמודד עם דברים לא גמורים (על אף שזה לא מצוין מפורשות בסדרה, לפי מאפייני התנהגות אלו אפשר לאפיין את שלדון כבעל תסמונת אספרגר).
בעונה הרביעית, הוא נפגש לראשונה עם איימי פארה פאולר, שהופכת להיות החברה שלו ובסופו של דבר לאשתו.
השניים משתפים פעולה באופן מקצועי ומפתחים תאוריה פיזיקלית עליה הם זוכים בפרק סיום הסדרה בפרס נובל.
פני פני, שנולדה וחיה בנברסקה, עוברת לקליפורניה לדירה ממול לדירה של שלדון ולאונרד.
הדמות היחידה מבין הדמויות הראשיות שאינה קשורה למדע.
היא שואפת להיות שחקנית מפורסמת, אך לא מצליחה להתקדם בכך.
לאורך כל הסדרה, היא עובדת כמלצרית במסעדה ברשת צ'יזקייק פקטורי, אך מתפטרת ממנה באמצע העונה השביעית על מנת להתמסר לקריירת המשחק שלה.
לאחר שהיא מבינה כי הקריירה שלה לא תצליח להתקדם, ברנדט עוזרת לפני לקבל משרה כאשת מכירות בחברת התרופות שבה היא עובדת.
היא מאוד מצליחה בתפקידה, גם אם היא לא מאוד אוהבת את המשרה.
במהלך הסדרה פני נחשפת לעולמם התרבותי של החבורה והם נחשפים לשלה.
שם המשפחה של פני אינו ידוע.
פני אמרה ללאונרד שאינה רוצה להביא ילדים לעולם, ולאונרד קיבל את החלטתה, אך בסוף העונה האחרונה מתגלה כי שינתה את דעתה וכי הם עומדים להיות הורים.
הווארד וולוויץ הווארד עובד כמהנדס אווירונאוטיקה וגר עם אמו.
אביו נטש את המשפחה כשהיה בן 11. הוא יהודי, ומזכיר זאת לעצמו ולאחרים בכל פעם כשהוא אוכל מזון לא כשר.
בניגוד לשלדון, לאונרד וראג' – להווארד אין תואר Ph.D, מה שגורם לשלדון לזלזל בו ובהשכלתו, והוא "מכפר" על כך באמצעות אזכור תמידי שיש לו תואר מאסטר בהנדסה מהמכון הטכנולוגי של מסצ'וסטס ושאת הפריטים שהוא בונה שולחים לחלל, בניגוד לעבודה "חסרת התכלית" של חבריו.
בסוף העונה החמישית, הוא אף טס לחלל להתקין את אחד העיצובים שעשה.
בעונות הראשונות של הסדרה הוא מתחיל עם כל אישה בטווח ראייתו ומספק משפטי פתיחה בוטים.
בעונה השלישית, פני ולאונרד משדכים בינו לבין ברנדט והם מתחתנים בסוף העונה החמישית.
הוא דובר שמונה שפות שונות, כולל אנגלית, צרפתית, רוסית, מנדרינית, פרסית, עברית, שפת הסימנים, וקלינגונית (השפה המדוברת בידי אחד מגזעי החייזרים ביקום הבדיוני של מסע בין כוכבים).
לו ולברנדט יש בן ובת.
ראג'ש קוטרפאלי אסטרופיזיקאי אשר נולד בניו דלהי, בירת הודו.
משפחתו בהודו עשירה מאוד, הוא נשאר בקשר עם הוריו בהודו על ידי שימוש במצלמת רשת.
ראג' ביישן בקרבת נשים ובמחצית מהסדרה לא מסוגל לדבר לידן, אלא אם הוא תחת השפעת אלכוהול או תרופות.
עקב אי יכולתו לדבר כאשר אישה נמצאת בחדר, בכל פעם שפני (או בחורה אחרת) נמצאת עם הבנים, הוא נוהג ללחוש באוזנו של הווארד את כל מה שהוא רוצה להגיד.
במהלך העונה השישית הוא מאמץ כלבה.
בפרק האחרון של העונה השישית, ראג', אשר שבור לב מפרידתו מחברתו, מתגבר על חוסר יכולתו לדבר עם נשים ומדבר עם פני.
מאז הוא יכול לדבר עם נשים ללא צורך באלכוהול.
יש לו טעם נשי מאוד ולעיתים קרובות הוא לוקח על עצמו תפקידים נשיים סטראוטיפיים.
הקשר בין ראג' להווארד מוצג לעיתים קרובות באופן המזכיר קריקטורות של קשרי נישואים גרועים, כולל ריבים בלתי פוסקים, היעלבויות, דרישה לדעת מה השני עושה בכל רגע נתון, ועוד.
בעונה האחרונה ראג' מחליט להיענות לבקשת אביו ולקבל שידוך.
השידוך לבסוף לא יוצא לפועל אחרי שראג' מבין שזה לא באמת מה שהוא רוצה.
איימי פארה פאולר מופיעה לראשונה בסוף העונה השלישית, לאחר שהווארד וראג' מחפשים התאמה לשלדון באתר היכרויות.
ידידה קרובה של שלדון, מעין גרסה נשית של דמותו.
בעונות הראשונות שלה בסדרה היא (בדומה לשלדון) מתנשאת, מתקשה להבין הומור, מסתייגת מסיטואציות חברתיות, וכל הדמויות, מלבד שלדון, מתקשים לסבול אותה, אך לאחר מספר עונות היא הופכת לחלק מהחבורה.
בעקבות חברותה עם פני היא מכירה צדדים חדשים בעצמה, הקשורים לנשיות, לעיתים קרובות בצורה גסה המעוררת אי נוחות לפני ולברנדט, אך הן מבינות שאין לאיימי כוונה רעה, ומקבלות אותה בכל זאת.
בעונה החמישית (פרק 10) שלדון מציע לאיימי להיות חברה שלו (אפלטונית) ואף מנסח את "הסכם מערכת היחסים" אשר מגדיר את היחסים שלהם.
איימי עוברת לגור עם שלדון בזמן שהדירה שלה עוברת שיפוצים, והשניים מחליטים להפוך את הסידור קבוע.
בסוף העונה העשירית שלדון מציע לה להתחתן.
בסוף העונה ה-11 הם מתחתנים.
מפתחת עם שלדון תאוריה פיזיקלית חדשה, ולבסוף מועמדת בזכותה לפרס נובל.
בסיום העונה האחרונה איימי, יחד עם שלדון, זוכה בפרס נובל.
חברה טובה של פני שעובדת איתה במסעדה.
פני ולאונרד משדכים אותה להווארד בעונה השלישית, אך לאחר מספר פרקים הם נפרדים, ולאחר מכן חוזרים להיום ביחד בעונה הרביעית.
בעונה הרביעית היא מתארסת להווארד ובסוף העונה החמישית הם נישאים.
עובדת במלצרות עם פני עד להשלמת תואר שלישי.
דמות חביבה על כולם ומנומסת למדי עד שהיא מתחילה לעבוד בחברת תרופות עם הרבה כסף ומאז היא מתעצבנת די בקלות ונשמעת כמו אמו של הווארד.
נותנת לפני הזדמנות להוכיח את עצמה כמובילה של צוות מכירות לתרופה החדשה שלה.
לה ולהווארד יש שני ילדים (בן ובת).
פרק הפיילוט של הסדרה פורסם להורדה בחינם דרך iTunes עוד לפני שידורו הראשון ברשת CBS.
הפרק שודר לראשונה ב-24 בספטמבר 2007. לאחר שידור זה אושרה הפקת עונה שלמה בעלת 22 פרקים לסדרה.
דייוויד זלצברג, פרופסור לפיזיקה ואסטרונומיה מאוניברסיטת קליפורניה בלוס אנג'לס, מייעץ לצוות הכותבים של הסדרה בכל הנוגע לצד המדעי של הסדרה – משוואות, מחקרים, ודיאגרמות.
בצורה זו כל אזכור מדעי בסדרה על ידי אחת מהדמויות "החכמות" הוא מציאותי.
הדמויות הראשיות של הסדרה נקראות על שם המפיק והבמאי המנוח שלדון לאונרד.
להקת הרוק האלטרנטיבי הקנדית ברנייקד ליידיז (Barenaked Ladies) כתבה והקליטה את שיר הנושא של הסדרה, המתאר את ההיסטוריה והיווצרות היקום והכדור הארץ.
הסולן-שותף של הלהקה, אד רוברטסון (Ed Robertson), התבקש על ידי יוצרי הסדרה, צ'אק לור וביל פריידי, לכתוב שיר נושא לאחר שהשניים נכחו בהופעה של הלהקה בלוס אנג'לס.
באופן מקרי, באותה תקופה רוברטסון קרא את ספרו של סיימון סינג Big Bang משנת 2004, ובמהלך ההופעה אילתר ראפ חופשי על היווצרות היקום.
זמן קצר לאחר מכן, לור ופריידי התקשרו אליו והזמינו אותו לכתוב את שיר הנושא.
לאחר שניסה בעבר לכתוב שירים עבור סדרות וסרטים אך נדחה לטובת שירים של אמנים אחרים, הסכים רוברטסון לכתוב את השיר רק לאחר שהבין כי לור ופריידי לא פנו לאף אחד אחר.
ב־9 באוקטובר 2007 יצאה גרסה מלאה של השיר (באורך דקה ו־45 שניות) לשוק.
אף שישנם מקורות לא רשמיים המציינים את שם השיר כ־"History of Everything", עטיפת הסינגל הרשמית נושאת את השם "Big Bang Theory Theme".
השיר נכלל באלבום הלהיטים של הלהקה, Hits from Yesterday & the Day Before, שיצא ב־27 בספטמבר 2011.
בנובמבר 2016 פורסם כי CBS נמצאת במשא ומתן ליצור סדרת-בת עבור "המפץ הגדול" אשר מתמקדת בדמותו של שלדון קופר כילד צעיר.
סדרת הפריקוול, המתוארת כ-"קומדיה משפחתית בסגנון מלקולם באמצע המצולמת במצלמה יחידה", הופקה על ידי צ'אק לורי וסטיבן מולארו, ועלתה לשידור ב-2017–2018 לצידה של עונה 11 של "המפץ הגדול".
את הרעיון הראשוני של הסדרה הגה ג'ים פרסונס, שהציע אותו למפיקי "המפץ הגדול".
בתחילת מרץ 2017, איאן ארמיטאג', אז בן 9, לוהק לגלם את דמותו של שלדון קופר הצעיר.
לתפקיד אמו, מרי קופר, לוהקה השחקנית זואי פרי, בתה האמיתית של השחקנית לורי מטקאלף המגלמת את דמותה של מרי קופר בסדרת-האם, "המפץ הגדול".
ב-13 במרץ 2017 CBS הזמינה את הספין אוף שלדון הצעיר.
ג'ון פאברו היה הבמאי והמפיק של פרק הפיילוט.
הסדרה, עקבה אחר שלדון קופר בן ה-9, הלומד בבית ספר תיכון במזרח טקסס.
לצידם של איאן ארמיטאג' בתפקיד שלדון קופר בן ה-9, וזואי פרי בתפקיד אמו מרי, כיכבו בסדרה לאנס ברבר (בתפקיד ג'ורג' קופר האב, אביו של שלדון), רייגן רבורד (בתפקיד מיסי קופר, אחותו התאומה של שלדון) ומונטנה ג'ורדן (בתפקיד ג'ורג' קופר הבן, אחיו הגדול של שלדון).
ג'ים פרסונס נתן את קולו בסדרה בדמותו של שלדון קופר הבוגר, כדמות המספר של הסדרה.
מפיקי הסדרה הם פרסונס, לורי, מולארו וטוד ספיבק, עבור חברות ההפקות Chuck Lorre Productions, Inc בשיתוף עם האחים וורנר.
הסדרה עלתה לשידור ב-2 בנובמבר 2017, ושודרה מיד לאחר "המפץ הגדול".
"הצצה" לתוכנית החדשה שודרה ב-25 בספטמבר 2017. הסדרה הסתיימה לאחר כ-7 עונות, במאי 2024.
באוקטובר 2024, פורסם כי סדרת ספין-אוף ל"המפץ הגדול" מתוכננת לעלות ב-Max, בכיכובם של קווין ססמן, בריאן פוזן ולורן לפקוס.
שלושת השחקנים חתמו על הסכמי שימור כישרונות עם חברת האחים וורנר, במטרה לככב בספין-אוף.
הפרויקט נוצר על ידי צ'אק לורי, שותף ביצירת "המפץ הגדול" וכל הספין-אופים שלה עד כה.
הסדרה נמצאת בשלבי פיתוח מוקדמים, ועדיין אין אור ירוק להפקה משום שהתסריט נמצא בכתיבה.
ההשערה היא שהספין-אוף יעסוק בדמותו של סטיוארט בלום (ססמן) ובחנות הקומיקס שלו.
לפקוס שיחקה את עוזרת המנהל בחנות הקומיקס ולבסוף את בת זוגו של סטיוארט בסדרה המקורית.
פוזן גילם את ברט קיבבלר, גאולוג וחובב גיטרה, בסדרה המקורית.
השערה נוספת היא שהסדרה תכלול שלוש דמויות ראשיות, שני גברים ואישה, בדומה למבנה הראשוני של "המפץ הגדול".
המפץ הגדול היא קומדיית מצבים אמריקאית של CBS שנהגתה והופקה על ידי צ'אק לורי וביל פארדי.
הסדרה שודרה לראשונה ב-CBS ב-24 בספטמבר 2007 והיא עוסקת בשני גאונים צעירים, אחד מהם פיזיקאי תאורטי והשני פיזיקאי ניסיוני, שעובדים במכון הטכנולוגי של קליפורניה וגרים בדירה מול מלצרית עם שאיפות להצליח בעסקי השעשועים כשחקנית.
התכונות החנוניות והאינטליגנציה הגבוהה שיש להם מוצגים בסדרה בניגוד לכישורים החברתיים שאין להם.
שחקנים אלו היו בסדרה מאז התחלתה.
למעט מקרים מסוימים, הדמויות שלהם הופיעו בכל הפרקים.
ד"ר לאונרד (מבוטא לעיתים "לנארד") ליקי הופסטטר (ג'וני גאלקי) הוא פיזיקאי ניסיוני עם מנת משכל של 173. הוא במקורו מניו ג'רזי וקיבל את הדוקטורט שלו כשהיה בן 24. הוא חולק דירה עם עמיתו וחברו שלדון קופר.
אחד מקווי העלילה המשעשעים בסדרה, שקיים עוד מפרק הפיילוט, הם היחסים בינו לבין פני.
המתח המיני הבלתי פתור בינו לבין פני הוא מקור מרכזי לדרמה בסדרה.
לנרד ופני היו חברים במהלך רוב העונה השלישית והעונה השישית.
לנרד היו יחסים רומנטיים, מלבד פני, עם עמיתתו לעבודה ד"ר לזלי וינקל, הרופאה ד"ר סטפני ברנט, צרפתייה בעלת דוקטורט בספרות ששמה לא ידוע והמרגלת הצפון קוריאנית ג'ויס קים.
לאחר הפרידה שלו מפני, לנרד החל מערכת יחסים עם פרייה קוטרפאלי, אחותו של ראג'.
נרמז בסדרה שהיה להם מפגש מיני קצר לפני תחילת הסדרה בהזדמנות שבה ביקרה פרייה את ראג'.
חוץ ממנו, יש עוד שלושה בעלי דוקטורט במשפחתו: אמו, ד"ר בוורלי הופסטטר, אביו ואחותו ששמה לא ידוע.
יש ללנרד גם אח שהוא פרופסור למשפטים באוניברסיטת הרווארד.
בעונה החמישית, לאחר הפרידה מפריה קוטראפלי, חזר לאונדר לפני.
בסוף העונה השביעית לנרד מתארס עם פני.
ופרק האחרון של הסדרה מתגלה שפני בהריון עם בת
ד"ר שלדון לי קופר (ג'ים פרסונס) הוא פיזיקאי תאורטי בעל דוקטורט במדעים ומנת משכל של 187. הוא במקור ממזרח טקסס.
הוא היה ילד פלא, החל ללמוד בקולג' בגיל 11 וקיבל את הדוקטורט שלו בגיל 16. הוא זהיר יתר על המידה.
שלדון מציג הקפדה על שגרה עד כדי הפגנת הפרעה אובססיבית כפייתית, כמו למשל הצורך הכפייתי שלו לדפוק שלוש פעמים על הדלת, לומר את שמו של האיש (/אנשים) שאותו הוא מחפש אחרי שלוש דפיקות והשלמתה של השגרה אפילו אם האיש פתח את הדלת לפני שהוא סיים את הדפיקות.
הוא מראה חוסר הבנה של אירוניה וסרקזם וחש עליונות אינטלקטואלית על כולם.
בניגוד למשפחתו של לנרד, שלדון נראה ייחודי בין בני משפחתו: אביו, ג'ורג', שמת לפני התחלת הסדרה, תואר כטקסני סטריאוטיפי שאהב כדורגל אמריקאי, ירי בצלחות חרס, ושתייה חריפה, אמו, מרי, היא נוצרית אוונגליסטית אדוקה, שאינה חכמה בכלל ביחס לחכמתו של שלדון (אם כי היא מציגה הרבה מאוד שכל ישר).
אחותו התאומה, מיסי, וגם אחיו ג'ורג' הבן, תוארו על ידי מרי, אמו, בתור "טיפשים כמו מרק".
בכל פעם שהוא מספר בדיחה או עושה מתיחה הוא, בדרך כלל, מדגיש את זה עם המילה "באזינגה!" (Bazinga).
בסוף העונה ה-11 מתחתן עם איימי פארה פאולר, ויחד איתה זוכה בפרס נובל בפרק הסיום של העונה ה-12.
פני טלר (קיילי קווקו), היא שחקנית כושלת אשר מתגוררת בשכנות לשלדון ולנרד.
במקור היא מאומהה, נברסקה, ועובדת כמלצרית לפרנסתה במסעדת הצ'יזקייק פקטורי.
בהמשך הסדרה היא זונחת את חלומה להיות שחקנית, ומתקבלת לעבודה כמוכרת תרופות בחברה גדולה.
במהלך הסדרה היו לה כמה וכמה דייטים עם אנשים שונים, ביניהם קורט, סטיוארט וזאק.
לנרד ערג לפני בעונה הראשונה והם יצאו לדייט אחד בתחילת העונה השנייה שהוביל לאי נוחות מסוימת.
הם התחילו לצאת שוב והיו זוג במשך רוב העונה השלישית אך לבסוף נפרדו.
הפרידה הגיעה לאחר שלנרד אמר לפני שהוא אוהב אותה, אך היא לא הייתה מוכנה להגיד לו את אותו הדבר, מכיוון שרגשותיה לא היו זהים לשלו.
מאוחר יותר במהלך הסדרה היא התחרטה על החלטתה פעמים רבות.
פני הושפעה במידה מסוימת על ידי החבורה, כולל אובססיה למשחקי אינטרנט, התייחסויות בדבריה למסע בין כוכבים, והבנה שהיא חייבת לצאת עם גברים יותר אינטליגנטים.
היא כעסה לעיתים קרובות על אישיותו החנונית והמנותקת–חברתית של שלדון, אבל הם הראו אחד לשני במספר הזדמנויות שהם חברים טובים.
בעונה החמישית פני חוזרת ללנרד, ובסוף העונה השביעית השניים מתארסים.
הווארד יואל וולוויץ (סיימון הלברג) הוא מהנדס במחלקה של מכון הטכנולוגי של קליפורניה להנדסה.
לעיתים קרובות הוא נמצא בדירה של לנרד ושל שלדון.
שלא כמו שלדון, לנרד וראג', להווארד אין דוקטורט.
הוא מגן על זה בהצביעו על כך שיש לו תואר שני בהנדסה מהמכון הטכנולוגי של מסצ'וסטס והוא מעצב רכיבים ומכשירים לחלל.
הווארד חי עם אמו השתלטנית, המתייחסת אליו כמו ילד.
אף על פי שלפעמים הוא מביע רוגז על טיפול זה, לרוב נראה שהוא מעדיף את זה.
הווארד משתגע מתכונות מסוימות של אמו ומשתף את החבורה בשגרה שלו איתה.
אביו עזב אותם כשהוא היה 11, והסיבה לכך אינה ידועה.
הווארד הוא רודף נשים ומנסה משפטי פתיחה בכל פעם שאישה נוכחת, דבר שלעיתים קרובות מתפרש כבלתי הולם.
הוא יהודי, אם כי אינו אדוק באמונתו ובקיום מצוות.
הווארד יצא לזמן קצר עם ברנדט רוסטנקובסקי בעונה השלישית.
לאחר קשיים מסוימים, הם חזרו להיות ביחד בעונה הרביעית והתארסו במהלכה.
בסוף העונה החמישית הווארד מתאמן בנאס"א כאסטרונאוט וטס לתחנת החלל הבינלאומית.
הווארד וברנדט התחתנו לפני שהוא טס לחלל, ולבסוף עברו לגור ביחד.
נולדו לו שני ילדים: האלי ומייקל, על שם אביה של ברנדט.
ד"ר ראג'ש ראמאיין קוטרפאלי (קונאל נייאר) הוא החבר הטוב ביותר של הווארד וולוויץ, ועוד גאון בחבורה (שמו מתקצר, לרוב, לראג').
הוא במקור מניו דלהי, הודו.
הוא עובד במחלקה לפיזיקה במכון הטכנולוגי של קליפורניה, ההתמחות שלו שם היא באסטרופיזיקה.
כמו חבריו, הוא בעל אובססיה למדע בדיוני וספרי קומיקס בכלל.
הוא בדרך כלל שואל שאלות משונות על החיים בספרי מדע בדיוני שונים כאשר רביעיית החנונים אוכלים או בדירה של שלדון ולנרד.
ראג' ביישן מאוד בסביבת נשים ובעונות הראשונות לא היה מסוגל לדבר איתן, אלא אם שתה משקה אלכוהולי.
כאשר פני או ברנדט היו לידו, ראג' בדרך כלל לחש את מה שרצה לומר להווארד או ללנרד, שהיה חוזר או מגיב למה שראג' אמר בקול רם.
ראג' בא ממשפחה עשירה מאוד בהודו, ולעיתים קרובות מתקשר עם הוריו, ד"ר וגברת קוטרפאלי, באמצעות מצלמת רשת.
שחקנים אלו התחילו בתור דמויות חוזרות, וקודמו מאוחר יותר לתפקיד ראשי.
הדמויות שלהם לא הופיעו בכל הפרקים, והשחקנים קיבלו קרדיט רק בפרקים שהופיעו בהם.
ד"ר ברנדט מאריאן רוסטנקובסקי (מליסה ראוש) עבדה בתחילה כמלצרית יחד עם פני במסעדת הצ'יזקייק פקטורי כדי לממן את לימודיה, ולאחר שקיבלה את הדוקטורט שלה במיקרוביולוגיה, עברה לעבוד בחברת תרופות גדולה.
בדיחה חוזרת בסדרה היא התייחסות לטיפולה של ברנדט בדגימות ביולוגיות זיהומיות לפני הכנת/אכילת מזון, או מגע גופני עם אנשים.
הווארד מבקש מפני שתשדך לו את אחת מחברותיה, והיא מחליטה לשדך לו את ברנדט.
בהתחלה הם לא מסתדרים משום שנראה כי אין להם דבר במשותף, אך מאוחר יותר הם מגלים שלשניהם יש אמהות שתלטניות ומתחילים להתחבר.
בתחילת הקשר ביניהם מטיל הווארד ספק ברגשותיו לברנדט, משום שציפה למשהו טוב יותר, לדבריו, אך לבסוף הוא מבין שברנדט מייצגת הזדמנות לפתח מערכת יחסים אמיתית שתשרוד, ולכן, באופן אימפולסיבי, הוא מציע לה נישואין.
אף על פי שברנדט דוחה את הצעתו הם נשארים ביחד לפרק זמן מסוים, אשר בסופו הם נפרדים משום שברנדט תופסת את הווארד באמצע סייבר סקס עם "הטרולית גלסינדה", במשחק המחשב World of warcraft.
(מאוחר יותר התברר שהטרולית הייתה שרת מהאוניברסיטה).
בהמשך השניים דנים בבעיותיהם, חוזרים להיות ביחד, ולבסוף מתחתנים.
לאחר שהיא והווארד מתחתנים השם שלה משתנה לד"ר ברנדט מאריאן רוסטנקובסקי-וולוויץ.
ד"ר איימי פארה פאולר (מים ביאליק) היא דוקטור לנוירוביולוגיה (גם בחייה האמיתיים של ביאליק יש לה דוקטורט בנוירוביולוגיה).
בתחילה מצטרפת איימי לחבורה על תקן "החברה האפלטונית" של שלדון, ובהמשך הופכת לבת זוגו.
הווארד וראג' פותחים לשלדון כרטיס באתר היכרויות ללא ידיעתו, (על ידי מילוי תשובות שהוא היה נותן אילו היה פותח את החשבון בעצמו), ומגלים שהאתר התאים לו את איימי.
הם מצליחים לשכנע את שלדון לפגוש אותה, וכשהשניים נפגשים הם מגלים שיש להם תכונות דומות רבות, והתאמה אינטלקטואלית גדולה.
פעמים רבות איימי מתוארת כ"מקבילה הנשית של שלדון".
בהמשך איימי הופכת, כמו ששלדון מנסח זאת - לבחורה שהיא ידידה שלו, אבל לא "חברה" שלו, אך לאחר זמן קצר הם מסיימים את הידידות ביניהם משום שנקלעו לוויכוח לגבי מהו תחום המחקר הטוב יותר - פיזיקה תאורטית, או נוירוביולוגיה.
לאחר פרידתם מתחיל שלדון לפתח התנהגויות מוזרות כתוצאה מגעגועיו לאיימי, (אף על פי שאינו מודה בכך) אך לאחר התערבותה של אמו של שלדון, שגורמת לו (בעזרת פסיכולוגיה הפוכה) להסכים עם איימי, הם משלימים.
מלבד היותה מיודדת עם שלדון, מתחברת איימי גם לפני וברנדט.
בהתחלה היא מכניסה את עצמה בכוח לחייהן, ובמיוחד לחייה של פני, (אשר אותה היא מגדירה כחברה הטובה ביותר שלה) אך בהמשך הופכות השלוש לחברות טובות.
איימי אינה מסתפקת ביחסים אפלטוניים עם שלדון.
מאוחר יותר היא גורמת לשלדון להגדיר אותה כבת זוגו.
בעונה התשיעית הם מקיימים יחסים אינטימיים בפעם הראשונה ביום הולדתה של איימי, ומאז עושים זאת פעם בשנה ביום הולדתה.
בהמשך הם עוברים לגור יחד.
בסוף העונה העשירית שלדון מציע נישואין לאיימי ובתחילת העונה האחת עשרה היא מסכימה.
בסוף אותה עונה הם מתחתנים.
אימה של איימי מוצגת לרוב כשתלטנית, במיוחד בסצנות בהן היא נמצאת יחד עם בעלה.
דמויות אלו הופיעו בכמה פרקים.
הרשימה היא מיון לפי סדר כרונולוגי של ההופעה, בהתחשב בהופעה הראשונה שלהם בסדרה.
ד"ר לזלי וינקל (שרה גילברט) (הופיעה בשמונה פרקים בסך הכל, בארבעה מתוכם כאחת מהשחקנים הראשיים) היא פיזיקאית אופטית שעובדת באותה מעבדה שבה לנרד עובד.
סגנון הופעתה דומה לשל לנרד – היא מרכיבה משקפיים במסגרת שחורה, לובשת חולצות מודפסות ומיזעים, ונועלת סניקרס.
היא אחת מאויבותיו של שלדון, בשל התאוריות המדעיות הסותרות שלהם.
אף על פי ששניהם רואים אחד את השני כנחות מבחינה אינטלקטואלית, לזלי יותר שנונה משלדון, וקוראת לו בקביעות "טמבל" ("dumbass").
בוויכוחים בין שלדון לבינה יש לה תמיד תשובה שנונה למה ששלדון אומר (הפעם היחידה שהיא הופתעה הייתה כשרמונה נוביצקי הייתה ליד שלדון וענתה לה במקומו).
לזלי הייתה "יזיזה" של לנרד לזמן קצר ולאחר מכן הייתה "יזיזה" של הווארד לזמן קצר.
לזלי חזרה להופעה חד פעמית לאחר זמן רב כאשר הופיעה במסיבת יום ההולדת של שלדון.
קורט (בריאן פטריק וייד): בריון גבוה, שרירי ומאיים.
קורט הוא החבר לשעבר של פני בתחילת הסדרה.
בפרק הפיילוט לנרד ושלדון הלכו לדירה שלו וניסו לקחת את הטלוויזיה של פני ממנו.
הם לא הצליחו במטרתם וחזרו הביתה בלי המכנסיים שלהם כיוון שקורט לקח להם אותם.
אף על פי שפני עזבה אותו כי הוא בגד בה, הוא עדיין הוזמן למסיבת ליל כל הקדושים שלה.
כאשר פני נקלעה לקשיים כספיים, ניסו לנרד והחבורה לשכנע את קורט להחזיר לפני בחזרה את הכספים שלווה ממנה.
קורט בהתחלה סירב והתעלל בלנרד, אך המטרה בסופו של דבר הושגה: קורט החזיר לפני את הכסף שלה.
היו לכך גם תוצאות שליליות (מבחינתו של לנרד): מכיוון שקורט החזיר את הכסף לפני, פני חשבה שהוא השתנה ויצאה לדייט איתו.
ד"ר אריק גייבלהאוזר (מארק הרליק): ד"ר גייבלהאוזר הוא הבוס של הקבוצה באוניברסיטה וראש מחלקת הפיזיקה.
בהופעה הראשונה שלו, הוא פיטר את שלדון אחרי ששלדון העליב את האינטליגנציה ואת המחקרים שלו.
בסופו של דבר, שלדון הועסק מחדש כי לגייבלהאוזר היה עניין רומנטי במרי קופר, אמא של שלדון.
גייבלהאוזר מתייחס לשלדון, לנרד וראג' כדוקטורים, אבל להווארד הוא פונה בתואר "אדוני" בלבד ללא תואר כבוד, משום שלהווארד אין דוקטורט (אך הוא בעל תואר שני).
ד"ר גייבלהאוזר היה גם אחראי על הבאת הילד גאון, דניס קים, לאוניברסיטה ועל הנחיית חידון הפיזיקה באוניברסיטה.
מרי קופר (לורי מטקאלף): מרי היא אמא של שלדון.
היא נוצרייה אדוקה המתגוררת בטקסס.
מלבד שלדון יש לה עוד שני ילדים: אחותו התאומה של שלדון, מיסי והאח הבכור, ג'ורג' הבן.
בפרק "The Cruciferous Vegetable Amplification" התגלה שג'ורג' הבן מבוגר בשלוש שנים משלדון ומיסי.
מרי הופיעה בפרק הרביעי בעונה הראשונה, פרק הבכורה בעונה השלישית, הפרק השלישי בעונה הרביעית, ובפרק השישי בעונה החמישית.
מרי עצמה לא אינטלקטואלית בצורה יוצאת דופן, אבל יש לה שכל ישר בשונה משלדון.
היא כנראה אמא טובה מאוד, והיא היחידה שהצליחה מאז ומעולם לשלוט בשלדון.
לנרד תיאר את מרי כ"קריפטונייט" של שלדון.
כאשר פני ושלדון היו במריבה רצינית, פני ביקשה את עזרתה של מרי, שהתקשרה לאחר הבקשה לשלדון ונזפה בו על מעשיו.
לעיתים קרובות היא אומרת אמירות שאינן תקינות פוליטית, כגון בהתייחסותה לאותיות סיניות כ"מכתבי קונג פו", כאשר לנרד לוקח אותה למסעדת סושי.
במקרה אחר, כאשר היא רואה את ראג' שיכור היא אומרת "חשבתי שלאינדיאנים שלנו יש בעיית שתייה" (באנגלית המילה "Indian" מציינת הן אינדיאנים והן הודים).
גברת דבי וולוויץ (קולה של קרול אן סוזי): האם היהודייה השתלטנית של הווארד.
היא מעולם לא נראתה על המסך אך קולה נשמע כאשר הוא בבית שלהם או כשהוא מדבר איתה בטלפון.
כשהיא מדברת להווארד היא תמיד צועקת לו מחדר אחר, וכתוצאה מכך נוצרות שיחות מביכות כאשר הווארד צועק בחזרה אליה.
גברת וולוויץ אדישה לכך שהווארד עובד כמהנדס, ועדיין מדברת אליו כאילו הוא ילד.
היא לעיתים קרובות מתייחסת ללנרד, שלדון וראג' כמו "החברים הקטנים" של הווארד כאשר היא צועקת לו (לדוגמה "עשיתי כמה עוגיות לך ולחברים הקטנים שלך!").
היא מאמללת את חייו של הווארד בבית והווארד בתגובה קורא לה "גברת זקנה מטורפת".
עם זאת, בפרק אחד, הווארד ניסה לעזוב את הבית וחשב שאמו תנסה להכריח אותו להישאר, אך כאשר בפועל היא דחקה בו לצאת והוא נשאר.
כאשר הווארד גילה לה שהוא הציע נישואים לברנדט והיא הסכימה, גברת וולוויץ התמוטטה, מה שגרם להווארד להיבהל (ולשבור את זרועו כשהוא ניסה לפרוץ לחדר האמבטיה כדי לעזור לה).
העיתוי הוביל את הווארד להאמין שהיא אולי לא אהבה את ברנדט (כשבדיעבד, ברנדט מצאה חן בעיניה למרות העליות והירידות ביניהן) ולקתה בהתקף לב מההלם של החדשות.
בפועל, ההתעלפות הייתה במקרה עקב הרעלת מזון ולא הייתה קשורה לכך.
כמו כן, בתקופת האירוסין של הווארד, ניתן להבין שגברת וולוויץ מפחדת לחיות לבדה (יכול להיות שבגלל נטישתו של אביו של הווארד) - מדי פעם שהיא מעלה את הנושא, היא מאבדת שליטה ומתחילה לבכות., במיוחד לאחר שהווארד מתחתן ועובר לגור עם ברנדט.
כתוצאה מכך, במהלך עונה 7, הווארד דואג לכך שתהיה עזרה סיעודית לאימו במטרה שלא תהיה לבדה.
בסופו של דבר, סטיוארט הוא זה שמסייע לה ואף מתחבר אליה בקלות ולפי בקשתה, הוא קורא לה בשמה הפרטי (מה שגורם לפרט זה להתגלות בסוף עונה 7) דבי.
כתוצאה מכך, בזמן שחנותו עוברת שיפוצים לאחר השרפה שהתחוללה שם, סטיוארט עובר לגור עימה.
במהלך עונה 8, דבי מתה במהלך ביקור אצל דודה גלאדיס, כשמותה מתואר כ"הלכה לישון ומאז לא התעוררה".
ההחלטה להמית את דמותה הייתה בעקבות מותה של השחקנית קרול אן סוזי.
קוטרפאלי (בריאן ג'ורג') וגברת קוטרפאלי (אליס אמטר): ההורים של ראג' ופרייה בהודו.
הם מתקשרים עם בנם באמצעות וידאו צ'אט וכל הזמן מנסים לארגן דייטים בשבילו.
הם רוצים שבנם יתחתן עם אישה ממוצא הודי שתלד להם נכדים.
גברת קוטרפאלי מודאגת במיוחד, כי אף על פי שראג' מבוגר מספיק כדי להתחתן, הדבר הקרוב ביותר שיש להם ככלה הוא "ילד יהודי" (הווארד).